als_Latn dik_Latn ron_Latn
Së fundmi është folur se Google po planifikon të prodhojë një tjetër telefon inteligjent Nexus që do të kushtojë më pak se 100 dollarë. Google po bashkëpunon me kompaninë tajvaneze MediaTek për të krijuar këtë telefon të ri inteligjent, që mund të quhet Nexus 6.
Sipas raportimeve nga Economic Daily News, Google do të përdorë një procesor MediaTek 64-bit në telefonin e ardhshëm inteligjent Nexus 6.
Në qoftë se ky raportim është i saktë, atëherë Nexus-i i ardhshëm do të disponojë një procesor me katër bërthama 64-bit MT6732 me qark 1.5 GHz, ose një procesor me tetë bërthama MT6752 SoC me qark 2.0 GHz. Secili prej tyre është shumë i fuqishëm për një pajisje që supozohet të kushtojë 100 dollarë.
Pritet që Google të shtojë mbështetjen për çipet 64-bit kur të prezantojë versionin e ardhshëm të sistemit Android nga fundi i muajit. Apple ka qenë kompania e parë e cila ka krijuar një telefon inteligjent me procesor 64-bit kur prezantoi iPhone 5s në vitin e kaluar.
(Herë të lexuara: 198)
als_Latn als_Latn als_Latn als_Latn als_Latn